stanford-oval/wikipedia huggingface dataset:
Edwin Hedberg

| Edwin Hedberg |
| --- | --- |

Henkilötiedot
Syntynyt: 29. tammikuuta 1994 (ikä 30) Medellín, Kolumbia
Kansalaisuus:   Ruotsi  Kolumbia
Jääkiekkoilija
Pelipaikka:  oikea laitahyökkääjä
Maila:  vasen
Pituus:  180 cm
Paino:  79 kg
Seura
Seura:  MODO Hockey
Sarja:  HockeyAllsvenskan
Pelinumero:  20
Pelaajaura
Pääsarjaura:  2012–
Aik. seurat:  Östersunds IK (Ruotsi I) Medveščak Zagreb (KHL) Rögle BK (SHL) Skellefteå AIK (SHL) Ässät (SML) HC Litvínov (ČEL)
Edwin Dario Hedberg (syntyjään Dario Robledo Rodriguez; s. 29. tammikuuta 1994 Medellín, Kolumbia) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue MODO Hockeyssa. Hän on pelipaikaltaan vasen laitahyökkääjä. Hedbergillä on myös syntymämaansa Kolumbian kansalaisuus.
Ura > Maajoukkueura

Hedberg on pelannut Ruotsin A-maajoukkueessa neljä ottelua tehden yhden syöttöpisteen. Hän teki A-maajoukkuedebyyttinsä 7. huhtikuuta 2016 Oskarshamnissa Sveitsiä vastaan. Hedberg merkittiin Ruotsin nelosketjun oikeaan laitaan Pathrik Westerholmin ja Nick Sörensenin viereen.
Hedberg on pelannut myös kuusi nuorten ja 17 poikien maaottelua. Hän on kuulunut Ruotsin alle 20-vuotiaiden maajoukkueen kapteenistoon.
Pelityyli

Elite Prospects -sivuston vuonna 2014 tekemän analyysin mukaan Hedbergin vahvuuksiin kuluu nopeus, työteliäisyys ja joukkuepelaaminen sekä kohtalaisen hyvät hyökkäyspään taidot. Hän ei ole kovin isokokoinen, mutta Hedberg kuitenkin osaa pelata varsin periksiantamattomasti ja menee ruuhkatilanteisiin.
Eriko Satō

| Henkilötiedot |
| --- | --- | --- |
Koko nimi: Eriko Satō
Syntymäaika: 25. marraskuuta 1985 (ikä 38)
Syntymäpaikka: Shizuoka, Japani
Kansalaisuus:  Japani
Pelipaikka: Keskikenttäpelaaja
Seurat
| Vuodet | Seura | O (M) |
|  | TEPCO Mareeze |  |
Maajoukkue
| 2003–2008 | Japani | 2 (0) |
Eriko Satō (jap. 佐藤 衣里子, Satō Eriko; s. 25. marraskuuta 1985 Shizuoka) on japanilainen entinen jalkapalloilija.
Jalkapallomaajoukkue

Satō debytoi Japanin maajoukkueessa heinäkuussa 2003. Hän on pelannut kaksi maaottelua.
Devon rex

| Devon rex |
| --- | --- |

Avaintiedot
Alkuperämaa::  Englanti, Iso-Britannia
Rodun syntyaika::  1960-luku
Rodun lyhenne::  DRX
Kategoria::  IV
Ulkonäkö ja terveys
Turkki::  lyhyt
Paino::  urokset 3–5 kg, naaraat 2–4 kg
Devon rex on kissarotu, joka syntyi Englannissa, Isossa-Britanniassa 1960-luvulla. Se on luonteeltaan leikkisä ja seurallinen.
Historia

Kissoista löydettiin uusi karvan perimän muutos vuonna 1960. Ensimmäiset kiharakarvaiset kissat olivat syntyneet jo kymmenen vuotta aikaisemmin Englannin Cornwallissa. Niiden kasvatettuja jälkeläisiä esiteltiin kissanäyttelyissä ympäri Lontoota. Nainen nimeltä Beryl Cox näki valokuvan kiharakarvaisista kissoista ja muisteli nähneensä hylätyssä kaivoksessa Devonin Buckfastleighissa kookkaan kollin, jolla oli samannäköinen turkki. Cox pelasti samoihin aikoihin kuvan näkemisen kanssa valkoisen, tiineen naaraskissan, joka myös synnytti Coxin kotona. Cox luovutti pennut pois lukuun ottamatta yhtä kiharakarvaista urosta, jonka hän nimesi Kirleeksi.
Koska Cox oli nähnyt jo aikaisemmin kuvia kiharakarvaisista cornish rex -rodun kissoista, hän otti yhteyttä cornish rex -kasvattaja Stirling-Webbiin. He päättelivät Kirleen olevan sukua rodulle ja Cox antoi luvan Kirleen käyttämiseen cornish rexin jalostusohjelmassa. Kirlee sai useita pentueita eri naaraiden kanssa, mutta kaikki pennut olivat Coxin pettymykseksi suorakarvaisia. Muutamia kiharakarvaisia pentuja saatiin kehitettyä sisarparituksella, mutta sen seurauksena oli mahdotonta sanoa, oliko rexin perintötekijä naaraalta vai Kirleeltä. Niiden todettiin kuitenkin kantavan eri rex-perintötekijää. Kun niiden eroavaisuus onnistuttiin huomaamaan, niiden risteyttämisen välttämiselle annettiin suositus. Rex-geenit erotellaan geeni 1:een (cornish rex) ja geeni 2:een (devon rex).
Kirleen saamissa pentueissa alkoi olla myöhemmin jo puolet pennuista kiharakarvaisia. Niistä muodostui devon rexin kantayksilöitä. Nykyiset devon rexit voi yhdistää Kirleehen. Ensimmäisten devon rexien jalostuksessa huomattiin rodun ja cornish rexin erot, minkä myötä rodulle muodostettiin oma määritelmänsä. Rodun nykyiset yksilöt muistuttavat runsaasti kantaisäänsä Kirleetä.
Ulkonäkö

Devon rexillä on suuret alasvievät korvat, suuret silmät, leveät posket sekä lyhyt ja kihara turkki. Rodun vartalo on lihaksikas, takajalat pitkät ja rintakehä leveä. Pää on kiilamainen ja lyhyt, viiksityynyt korostuvat sekä otsapenger erottuva. Korvat ovat leveät tyvestä. Silmät ovat soikeat ja sijaitsevat kaukana toisistaan. Häntä on ohut, pitkä ja kapeneva. Tassut ovat soikeat ja takajalat etujalkoja pidemmät, minkä vuoksi kissan kävely on keinahtelevaa ja olemus hieman länkisäärinen. Kissan ääni on erityislaatuinen: se on useimmiten hento ja jopa lintumainen. Devon rexin urokset painavat 3–5 kilogrammaa ja naaraat 2–4 kilogrammaa.
Devon rexin turkki on tasaisen peittävä ja kihara. Turkin yksilöllisyys on yleistä. Pentu saattaa pudottaa karvansa lähes kokonaan karvanvaihdon yhteydessä. Aikuisena esimerkiksi vuodenaika ja lisääntyminen saattavat vaikuttaa turkin laatuun sekä paksuuteen. Turkki koostuu pääasiassa pohjavillasta, mutta siinä on myös jonkin verran välikarvaa. Vähäkarvaisuus tekee rodusta kylmäherkän, ja sen ulkoiluttamista suositellaan vain ilman lämpötilan ollessa yli 15 celsiusastetta. Rodun vartalo voi tuntua ihmisen käteen harvinaisen lämpimältä, vaikka kissan ruumiinlämpö onkin tavanomainen lukuun ottamatta sitä hieman nostattavaa karvanvaihtoa.
Luonne

Devon rex on erittäin ihmisystävällinen kissarotu. Se on älykäs kissa, joka vaatii toiminnallisuutta. Se on ystävällinen, vilkas sekä erittäin sosiaalinen. Rodun kissat sopeutuvat laumaansa yleensä vaivatta, koostui se sitten lapsiperheestä, muista kissoista tai koirista. Rodun kissalla tulisi olla mielellään toinen kissa seurana, sillä lajikumppanitta elävä kissa saattaa pitkästyneenä tehdä omistajilleen harmillisia temppuja. Sosiaalisena ja uteliaana kissana devon rex ei karta vierailijoita.
Suomen devon rexit

Ensimmäinen devon rex tuotiin Suomeen Ruotsista vuonna 1971, mutta rodun kasvatus alkoi vasta 1990-luvulla. Rodulla on maassa pieni mutta aktiivinen harrastajapiiri.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Devonrengas ry
Suomen Rex-kissayhdistys ry
Rotuesittelyssä: Devon rex
Eriko Arakawa

| 0 | 1 | 2 |
| --- | --- | --- |

Henkilötiedot
Koko nimi: Eriko Arakawa
Syntymäaika: 30. lokakuuta 1979 (ikä 44)
Syntymäpaikka: Tokio, Japani
Kansalaisuus:  Japani
Pelipaikka: Hyökkääjä
Pituus: 166 cm
Seurat
| Vuodet | Seura | O (M) |
| 1997–2009 2009 2009 2010–2012 2013–2014 2015 2016 2017 2018– | Nippon TV Beleza Gold Pride Nippon TV Beleza Urawa Reds AS Elfen Saitama Nippon TV Beleza Chifure AS Elfen Saitama Nippon Sport Science University Fields Yokohama Chifure AS Elfen Saitama | 140 (68) 19 (1) 4 (1) 31 (15) 40 (30) 2 (0) 14 (4) 12 (4) 18 (5) |
Maajoukkue
| 2000–2011 | Japani | 72 (20) |
 Seurajoukkueuran tilastot kattavat vain kansalliset sarjat.
Eriko Arakawa (jap. 荒川 恵理子, Arakawa Eriko; s. 30. lokakuuta 1979 Tokio) on japanilainen jalkapalloilija.
Jalkapallomaajoukkue

Arakawa debytoi Japanin maajoukkueessa kesäkuussa 2000. Hän kuului Japanin joukkueeseen myös MM-kilpailuissa 2003, 2007, kesäolympialaisissa 2004 ja 2008. Hän on pelannut 72 maaottelua ja tehnyt niissä 20 maalia.
Eukelade

Eukelade on Jupiteria retrogradiseen suuntaan kiertävä, epäsäännöllinen Carme-ryhmän kuu. Sen löysi ryhmä Havaijin yliopiston astronomeja vuonna 2003. Kuu sai väliaikaiseksi nimeksi S/2003 J 1.
Kuu on läpimitaltaan noin neljä kilometriä, se kiertää Jupiteria 23 484 000 kilometrin etäisyydellä ja sen kiertoaika on noin 735 päivää. Radan inklinaatio on 164 astetta ja eksentrisyys 0,2829.
Nykyisen kreikkalaisesta mytologiasta peräisin olevan nimensä kuu sai maaliskuussa 2005.
Eriste

Eriste on yleisesti aineen tai energian etenemistä rajoittava rajapinta. Ne jaotellaan eristettävän asian mukaan.
Routaeriste
Kosteuseriste
Lämpöeriste
Paloeriste
Sähköeriste
Tärinäeristeenä tai tärinävaimentimena käytetään yleensä erilaisia kumi- ja muovimateriaaleista tehtyjä kappaleita.
Äänieriste
Rakennuseriste
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eriste”, voi hakea sivunnimihaulla, laajalla sivunnimihaulla tai tekstihaulla.
Empo

Empon omakotialue
Empo (ruots. Ämboda) on Kaarinan kaupungissa Kuusiston saarella sijaitseva kylä ja asuinalue. Alueella on 78 oppilaan alakoulu (luokat 1–2), päiväkoti, nuorisotilat sekä aktiivisesti toimiva Empon omakotiyhdistys. Empon asuinalue sai vuonna 2013 Kaarinan kaupungin myöntämän Kultavuokko-ympäristöpalkinnon.
Historia

1950-luvun loppuun asti oli Empossa enimmäkseen kesäasutusta. Ämbodan maatila myyntiin valtiolle vuonna 1954 ja kuuden vuoden jälkeen oli alueelle kaavoitettu 144 omakotitalon asuinalue. Tontit olivat suuria ja ympäristö tarjosi niin niitty- ja peltomaisemaa kuin metsäisiä palstoja. Entisen Ämbodan tilan Pohjoissalmen ranta-alue oli alueen asukkaiden yhteinen virkistysalue.
Empon asuinalue laajeni vuonna 2002, kun uuden Lounais-Empon asuinalueen ensimmäiset omakotitontit 100 kaavoitetusta tulivat myyntiin.
Palvelut

Empon Omakotiyhdistys aloitti toiminsa jo vuonna 1963. Yhdistyksen päätavoitteena on alueen asumisviihtyvyyden vaaliminen sekä lisääminen. Yhdistys toimii myös asukkaiden ja Kaarinan kaupungin yhdyssiteenä asuinaluetta koskevissa asioissa. Empon Omakotiyhdistys julkaisi 40-vuotisjuhlansa kunniaksi vuonna 2003 140-sivuisen historiikin Omaan kotiin Kuusistoon. Lisäksi yhdistys sai oman pöytäviirinsä, jonka suunnittelusta vastasi Visa Liipola.
Empon asuinalueen kiinteistöillä “vanhalla alueella” (ei siis Lounais-Empossa) on Lohkomistodistuksen mukainen ja Lääninhallituksen vahvistama rantaoikeus Tiilitehtaan-, Empon- ja ns. B-rantaan. Rannoilla on omat toimikuntansa, jotka vastaavaat venepaikkojen vuokraamisesta sekä kyseisten alueiden kunnossapidosta.
Empola on vuonna 2009 valmistunut Kuusiston koulun laajennusosa. Empolassa toimii alakoulun luokat 1 ja 2 sekä päiväkoti. Lisäksi rakennuksessa sijaitsevat nuorisotilat.
Alueella liikennöi kouluvuoden aikana linja K2. Lisäksi Saaristotiellä eli seututiellä 180 liikennöi linja 801 välillä Turku–Kaarina–Parainen sekä linjat 901–903 väleillä Turku–Nauvo–Korppoo ja Turku–Houtskari.
Emmasten kirkko

| Emmasten kirkko |
| --- | --- |

Sijainti:  Emmaste, Hiidenmaa, Viro
Koordinaatit:  58.706675°N, 22.590439°E
Rakennustyyppi:  kirkko
Valmistumisvuosi:  1867
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Emmasten Immanuelin kirkko on Viron evankelis-luterilaisen kirkon kirkkorakennus Emmasten kylässä Viron Hiidenmaan saarella. Kirkko on valmistunut vuonna 1867. Siinä toimii Emmasten Immanuelin seurakunta.
Historia

Kirkkoa alettiin rakentaa vuonna 1866. Rakentamisen syynä oli se, ettei Emmasten kartanon lähellä sijainnut puinen Sõrun kappeli ollut enää käyttökelpoinen. Kartanonrouva, kreivitär Maria Brevern de la Gardie lahjoitti uudelle kirkolle tontin.
Rakennus

Kirkko edustaa uusromaanista tyyliä. Sen Jeesuksen ylösnousemusta kuvaavan alttaritaulun on maalannut Tõnis Grenztein vuonna 1900. Kirkon kirkonkello oli toisen maailmansodan jälkeen piilotettuna noin 60 vuoden ajan.
Kirkko toisesta suunnasta katsottuna.
Espoo Raiders

| Espoo Raiders> Seura |
| --- | --- |
Perustettu:  1979
Lakkautettu:  1990
Aikaisemmat nimet:  Poli (1980–1985) FT Scotch (1986–1988)
Kaupunki:  Espoo
Miesten sarjataso:  Vaahteraliiga
Mitalit
Vaahteramalja:  1
SM-hopea:  3
SM-pronssi:  5
Infobox OKNimi-testi OK: 
Espoo Raiders oli amerikkalaisen jalkapallon erikoisseura Espoosta. Seura pelasi kymmenen vuotta Vaahteraliigassa 1980–1989 ennen lakkauttamista. Seura oli yksi 80-luvun menestyksekkäimpiä ja jäi tuona aikana vain kerran pudotuspelien ulkopuolelle.
Historia

Seura aloitti toimintansa osana Polyteknikkojen Urheiluseuraa. Polina tunnettu joukkue osallistui vuonna 1979 Syys-cupina tunnettuun epäviralliseen SM-sarjaan, jossa Poli tuli kolmanneksi. Vuonna 1980 Poli liittyi juuri perustettuun amerikkalaisen jalkapallon SM-sarjaan ja voitti lajin ensimmäisen Suomen mestaruuden. Vuonna 1981 joukkueet Bruinspark Bruins ja Garden City Bonebreakers sulautuivat Poliin.
Vahvistunut Poli tuli Vaahteraliigassa kolmanneksi 1981 ja 1982. Poli hävisi Roostersille Vaahteramaljassa 1983, mutta voitti saman joukkueen pronssiottelussa 1984. Kaudella 1985 Poli oli jälleen Vaahteramaljassa, häviten sen tällä kertaa TAFTille.
Vuonna 1986 seura vaihtoi nimekseen FT Scotch sponsorisopimuksen myötä. Joukkue eteni kaudella neljännen kerran Vaahteramaljaan, mutta Roosters voitti sen jälleen. Vuonna 1987 helsinkiläinen Ferry Island Rams lopetti toimintansa ja sen pelaajat siirtyivät FT Scotchiin. FT Scotch voitti pronssia kausilla 1987 ja 1988.
Vuonna 1989 seuran nimeksi tuli Espoo Raiders. Kausi 1989 oli pettymys ja Raiders jäi runkosarjassa kahdeksanneksi ja ensimmäistä kertaa pudotuspelien ulkopuolelle. Vuonna 1990 Raiders yhdistyi East City Giantsin kanssa. Ankara kilpailu pääkaupunkiseudun muiden joukkueiden kanssa pelaajista, harjoitusvuoroista ja rahoitukesta ajoi lopulta seuran alasajoon.
Employment

| Employment Kaiser Chiefs |
| --- | --- | --- |

Studioalbumin tiedot
 Äänitetty : 2004
 Julkaistu: 7. maaliskuuta 2005
 Tuottaja(t): Stephen Street Stephen Harris
 Tyylilaji: alternative rock, indie rock
 Kesto: 44.12
 Levy-yhtiö: B-Unique
Listasijoitukset
  Britannia: 2.
Kaiser Chiefsin muut julkaisut
| 22 2003 | Employment 2005 | Yours Truly, Angry Mob 2007 |
Singlet albumilta Employment
 ”Oh My God” Julkaistu: 17. toukokuuta 2004  ”I Predict a Riot” Julkaistu: 1. marraskuuta 2004  ”Everyday I Love You Less and Less” Julkaistu: 16. toukokuuta 2005  ”Modern Way” Julkaistu: 7. marraskuuta 2005  ”You Can Have It All” Julkaistu: joulu 2005
Employment on brittiläisen rockyhtye Kaiser Chiefsin debyyttialbumi, joka julkaistiin maaliskuussa 2005. Albumi ylsi Britannian albumilistalla parhaimmillaan sijalle 2. Employmentilta julkaistiin singlenä viisi kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Everyday I Love You Less and Less | 3.37 |  |  |  |  |  |  |  |
| 2. | I Predict a Riot | 3.53 |  |  |  |  |  |  |  |
| 3. | Modern Way | 4.03 |  |  |  |  |  |  |  |
| 4. | Na Na Na Na Naa | 3.01 |  |  |  |  |  |  |  |
| 5. | You Can Have It All | 4.35 |  |  |  |  |  |  |  |
| 6. | Oh My God | 3.35 |  |  |  |  |  |  |  |
| 7. | Born to Be a Dancer | 3.30 |  |  |  |  |  |  |  |
| 8. | Saturday Night | 3.27 |  |  |  |  |  |  |  |
| 9. | What Did I Ever Give You? | 4.09 |  |  |  |  |  |  |  |
| 10. | Time Honoured Tradition | 2.45 |  |  |  |  |  |  |  |
| 11. | Caroline, Yes | 4.13 |  |  |  |  |  |  |  |
| 12. | Team Mate | 3.24 |  |  |  |  |  |  |  |
|  |  | 44.12 |  |  |  |  |  |  |  |
Arvostelut

AllMusic:
The Guardian:
Pitchfork: 6,7/10
Erisnimien deskriptioteoria

Erisnimien deskriptioteoria on kielifilosofinen teoria, jonka mukaan erisnimet viittaavat olioihin niiden deskriptiivisen eli kuvailevan sisällön määräämällä tavalla. Erisnimet ovat määrättyjen kuvausten lyhenteitä, ja niiden merkitys joko on määrätty kuvaus tai sama kuin jollain määrätyllä kuvauksella. Määrätty kuvaus antaa välttämättömät ja riittävät ehdot sille, mihin erisnimi viittaa.
Teorian mukaan siis erisnimien merkitykset (semanttinen sisältö) ovat identtisiä niiden kuvausten kanssa, jotka nimien käyttäjät niihin liittävät, kun taas niiden viittaamisen kohteena ovat ne oliot, jotka vastaavat näitä kuvauksia.
Erisnimien deskriptioteoria on Bertrand Russellin kehittämä. Se on läheistä sukua Gottlob Fregen mielen ja merkityksen teorialle. 1970-luvulla deskriptioteoriaa kohtaan suuntautui kritiikkiä kausaalisen merkitysteorian kannattajien, kuten Saul Kripken ja Hilary Putnamin, taholta. Se on kuitenkin kokenut uuden heräämisen niin kutsutun kaksiulotteisen semantiikan muodossa. Tämä suuntaus näkyy muun muassa David Chalmersin teorioissa.
Eristys

Eristys tarkoittaa muun muassa seuraavia:
eristäminen muista potilaista, psykiatrian käsite
eristys, vangin eristäminen muista vangeista
lämmöneristys, lämmönsiirtymisen estäminen teknisin keinoin
sähköneristys, sähkön johtumisen estäminen teknisin keinoin
äänieristys, äänen kulkeutumisen estäminen teknisin keinoin
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eristys”, voi hakea sivunnimihaulla, laajalla sivunnimihaulla tai tekstihaulla.
Eristetty sotilas

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Valkean e-sotilas ja mustan a-sotilas ovat eristyksissä.
Eristetty sotilas on shakissa sotilas, jolla ei ole yhtään omaa sotilasta viereisillä linjoilla. Eristetyt sotilaat ovat heikkoja etenkin loppupelissä, kun niiden suojaamisen ei voi käyttää sotilaita, vaan ne sitovat upseerien voimavaroja.
Eduard von Keyserling

| Eduard von Keyserling |
| --- | --- |
 Lovis Corinth: Eduard von Keyserling, 1900.
Henkilötiedot
Syntynyt: 14. toukokuuta 1855 Kuurinmaa
Kuollut: 28. syyskuuta 1918 (63 vuotta) München, Saksa
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Eduard von Keyserling (14. toukokuuta 1855 Kuurinmaa – 28. syyskuuta 1918 München, Saksa) oli baltiansaksalainen kirjailija. Hän kuului impressionismia edustaviin kirjailijoihin.
Suomennetut teokset

Illan varjot (Abendliche Häuser); suomentanut Kaarlo Nieminen, Helsinki: Ahjo 1919 Sarja: Kuuluisia romaaneja 8
Ruhtinattaria; suomensi Anna Leivo, Helsinki: Ahjo 1919. Sarja: Kuuluisia romaaneja 9
Dumalan pastori, suomentanut G. G. Ronimus, Helsinki: Ahjo 1920
Aiheesta muualla

Kuvia tai muita tiedostoja aiheesta Eduard von Keyserling Wikimedia Commonsissa
Elijärven ratapiha

Elijärven ratapiha (lyh. Eli) on rautatieliikennepaikka Keminmaan kunnassa sijaitsevan Elijärven kaivoksen alueella Lapin maakunnassa. Liikennepaikka on rataosan Lautiosaari–Elijärvi pääteliikennepaikka. Sekä rata että liikennepaikka on avattu liikenteelle vuonna 1985. Liikennepaikalla ei ole lainkaan asemarakennusta, ja kaikki raideliikenne tapahtuu vaihtotyönä.
Elijärven liikennepaikalla kuormattiin kromimalmia vaihtokorivaunuihin, jotka kuljetettiin Outokumpu Oyj:n Tornion tehtaille jatkokäsittelyä varten. Malmiliikenne radalla päättyi 31. joulukuuta 2005, kun paikallinen kuorma-autoyrittäjä alitti VR:n hintatarjouksen.
Eman Ahmed Abd El Aty

Eman Ahmed Abd El Aty (arab. إيمان أحمد عبد العاطي‎, ’Īmān ’Aḥmad ‘Abd al-‘Āṭī; 9. syyskuuta 1980 Aleksandria – 25. syyskuuta 2017 Abu Dhabi) oli egyptiläinen, jota pidettiin alkuvuoteen 2017 saakka maailman painavimpana elossa olleena naisena. Hän painoi enimmillään jopa 504 kilogrammaa. Carol Yager oli kuitenkin vielä painavampi ennen kuolemaansa vuonna 1994.
Varhaiset vaiheet

Abd El Aty painoi syntyessään noin viisi kiloa. Saatuaan halvauksen 11-vuotiaana hän ei enää pystynyt poistumaan kotoaan. Abd El Aty kärsi jostain sairaudesta, joka aiheutti kudosten vakavaa turpoamista ja vaikeita aineenvaihdunnan häiriöitä. Itse hän luonnehti sairauttaan elefanttitaudiksi, mikä lihavuuden hoitojen yhteydessä myöhemmin kyseenalaistettiin.
Abd El Aty eli liikuntakyvyn menetettyään äitinsä ja siskojensa hoivattavana.
Lihavuushoidot

Abd El Atylle anottiin hoitoja varten viisumia Intian suurlähetystöstä Kairosta, mutta ensimmäinen viisumihakemus hylättiin. Kirurgi Muffazal Lakdawalan vetoomuksen myötä Intian ulkoministeri Sushma Swaraj puuttui asiaan, jolloin viisumi myönnettiin.
Abd El Aty siirrettiin helmikuussa 2017 tilauslennolla Mumbaihin. Sairaalaan kirjaamisen yhteydessä punnittiin 504 kilogramman paino. Maaliskuussa 2017 Lakdawalan johtama ryhmä teki Abd El Atylle bariatrisen leikkauksen Saifeen sairaalassa. Lakdawala palkittiin leikkauksesta. Operaation ja nestemäisen ravitsemuksen myötä Abd El Aty menetti yli 300 kilogrammaa painostaan. Abd El Atyn läheiset olivat tyytymättömiä toipumisen asteeseen ja kiistivät pudonneen painon määrän. Läheiset olivat tyytymättömiä myös siihen, ettei Abd El Aty pystynyt puhumaan, oli sinertävä ja oli kytkettynä ruokintaletkuun. Julkisen kiistan ja valehtelusyytösten seurauksena suurin osa Abd El Atyn hoitoon Intiassa osallistuneista lääkäreistä irtisanoutui.
Erimielisyyksien johdosta Abd El Aty siirtyi businessluokan matkustajana Abu Dhabiin Arabiemiirikuntiin toukokuussa 2017. Jatkohoito suunniteltiin abudhabilaiseen Burjeelin sairaalaan, vaikka lääkärit pitivät lentoa hyvin riskialttiina Abd El Atyn tila huomioiden. Painoksi kuitenkin punnittiin Intiasta lähdön yhteydessä 176,6 kilogrammaa, mikä sopi Mumbain lääkäriryhmän väitteisiin. Arabiemiirikunnissa suunniteltiin lisäleikkauksia. Tavoitteena oli saada Abd El Aty vielä liikkumaan.
Kuolema

Abd El Atyn terveydentila alkoi vakavasti heikentyä sairaalassa Abu Dhabissa 22. syyskuuta 2017. Hän oli hiljattain viettänyt 37-vuotispäiväänsä. Abd El Aty kuoli 25. syyskuuta 2017 sairauksistaan johtuneisiin komplikaatioihin. Hänen kerrottiin kärsineen sydänsairaudesta ja munuaisten vajaatoiminnasta.
Eddie Edwards

| Eddie Edwards |
| --- | --- |

Henkilötiedot
Koko nimi:  Michael David Edwards
Syntynyt: 5. joulukuuta 1963 (ikä 60) Cheltenham, Englanti
Mäkihyppääjä
Lempinimi:  Eddie the Eagle
Maailmancup
Kaudet:  1986–1989
Aiheesta muualla
Kotisivu
Michael David ”Eddie” Edwards (s. 5. joulukuuta 1963 Cheltenham), lempinimeltään Eddie the Eagle, ’Kotka-Eddie’, on Yhdistynyttä kuningaskuntaa talviolympialaisissa 1988 edustanut mäkihyppääjä.
Hyppyura

Edwards aloitti hiihtourheilun alppihiihtäjänä 13-vuotiaana. Hän oli vähällä päästä Britannian alppihiihtojoukkueeseen vuoden 1984 olympialaisiin.
Jäätyään rannalle olympialaisista Edwards muutti Lake Placidiin Yhdysvaltoihin. Hän vaihtoi tammikuussa 1986 lajikseen mäkihypyn, koska se oli halvempaa kuin alppihiihto ja koska Britannialla ei vielä ollut mäkihyppääjiä. Edwardsilla ei ollut varaa vakituiseen valmentajaan, ja hän joutui säästämään rahaa ruokakuluissa ja majoituskuluissa. Edwards on kertonut murtaneensa useimmat luunsa ainakin kerran. Hän harjoitteli mäkihyppyä Suomessa ja asui harjoitteluaikana mielisairaalassa.
Edwards edusti Britanniaa 70 metrin mäessä vuoden 1987 maailmanmestaruuskilpailuissa ja sijoittui 67:nneksi eli viimeiseksi. Hänet valittiin Britannian edustajaksi Calgaryn talviolympialaisiin 1988, ja hänestä tuli näin Britannian ensimmäinen olympiamäkihyppääjä.
Calgaryssä Edwards hyppäsi suurmäessä Britannian ennätykseksi 73,5 metriä. Vaikka hän jäi viimeiseksi sekä 70 metrin että 90 metrin mäessä, hän sai paljon myönteistä mediahuomiota.
Edwards kilpaili lisäksi seitsemässä maailmancupin osakilpailussa joulukuun 1986 ja tammikuun 1989 välillä.